cyanic-selkie/wikianc huggingface dataset:
প্যারানথ্রোপাস এথিওপিকাস
শ্রেণিবিন্যাসকৃত বিতর্ক
কিছু বিজ্ঞানী কৃষ্ণকায় খুলির শ্রেণিবিন্যাসকে​ অঃ আফারেন্সিস এর শ্রেণিবিন্যাসে স্থান দেওয়াতে অসম্মত হয়েছেন। তাদের মতে এই কৃষ্ণকায় খুলির মালিক অঃ আফারেন্সিস এর সময়কার মানেই তো এই নয়; তারা একই প্রজাতির অন্তর্ভুক্ত হবে। হোমিনিড বৃক্ষে কৃষ্ণকায় খুলি কোথায় থাকবে; তা নিয়ে বৈজ্ঞানিক মহল ঐকমত্যে পৌঁছাতে পারে নি। কারো কারো মতে এই প্যাঃ এথিওপিকাস; প্যাঃ আফ্রিকানাস ও প্যাঃ বয়েজী এর মধ্যকার সংযোগ। আবার কারো কারো মতে প্যাঃ আফ্রিকানাস ও কেএনএম ডব্লিওটি-১৭০০০ হোমিনিড বংশবৃক্ষে একপ্রকার পার্শ্বশাখা। আর এই আফ্রিকানাস পার্শ্বশাখা থেকেই আধুনিক মানুষের উদ্ভব হয়েছে।
অঙ্গসন্থানগত বিন্যাস ও ব্যাখ্যা
প্যারানথ্রোপাস এথিওপিকাস এর মগজের আয়তন ছোট ছিল। প্রায় ৪১০ সিসির মত। মোটের উপর খুলি ছিল কিছুটা গরিলার মত। কপাল বলতে গেলে ছিল না। মুখমণ্ডল সহ সামনের দিকটা খুব বেশি গাঁট্টাগোট্টা দেখালেও, খুলির উপর ও পিছনের দিকটা ছিমছাম অস্ট্রালোপিথেকাস আফারেন্সিস এর মত ছিল। এদের মুখ ছিল ছুচালো, খুলির উপর হাড়ের আল ছিল। চিবুকের হাড় প্রকট ছিল। প্রাকমাড়ি ও মাড়ির দাঁত ছিল বিরাট। এনামেল ছিল পুরু। ঘাড়ের পেশীগুলো জবরদস্ত ছিল। মুখের তালু বড় পুরু ছিল, ৪র্থ প্রাকমাড়ি ছিল, মোটামুটি সমতল খুলির তলায় মহাবিবরের অবস্থান কিছুটা পিছনে ছিল। চোয়াল গাঁট্টাগোট্টা হওয়ায় এটা বলা যায়, ওদের খাদ্য তালিকায় উদ্ভিজ্জ আশঁ ও শক্ত দানাযুক্ত খাবার বেশি ছিল।
কমিউনিস্ট রাষ্ট্র
থাম্ব|কমিউনিস্ট পার্টির ইশতেহার
সমাজতান্ত্রিক রাষ্ট্রের তালিকা
বর্তমানে ৫টি রাষ্ট্র কমিউনিস্ট রাষ্ট্র হিসাবে টিকে রয়েছে। {|class="wikitable sortable" !দেশ !প্রথম রাষ্ট্রপ্রধান !সময়কাল !দলের নাম ৩০ এপ্রিল ১৯৭৫ (দক্ষিণ ভিয়েতনাম)
অর্ণব নন্দী
অর্ণব নন্দী (জন্ম ১১ সেপ্টেম্বর ১৯৮৭) একজন ভারতীয় ক্রিকেটার যিনি বাংলার হয়ে খেলেন।
আইওয়ান-ই-সদর
আইওয়ান-ই-সদর বা রাষ্ট্রপতির প্রাসাদে পাকিস্তানের রাষ্ট্রপতির সরকারী বাসস্থান এবং কর্মক্ষেত্র। আইয়ান-ই-সদরের প্রশাসনিক প্রধান হলেন পাকিস্তানের রাষ্ট্রপতির প্রধান সচিব ।
১৯৮৮ সালে গোলাম ইসহাক খান সেখানে বসবাসকারী প্রথম রাষ্ট্রপতি ছিলেন। আইওয়ান-ই-সদর উত্তর-পূর্ব ইসলামাবাদে সংবিধান এভিনিউ-এ সংসদ ভবন ও পাকিস্তানের সচিবালয়ের মন্ত্রিপরিষদ ব্লকের মাঝে অবস্থিত । রাষ্ট্রপতির কর্মীদের জন্য বাসস্থানগুলোও রাষ্ট্রপতি ভবনের পিছনে অবস্থিত, যা চতুর্থ অ্যাভিনিউ সংলগ্ন রাষ্ট্রপতি কলোনী হিসাবে পরিচিত।
সারস
সারস গ্রুইফর্মিস বর্গের গ্রুইডি গোত্রের অন্তর্গত একজাতীয় লম্বা পা ও লম্বা গলাবিশিষ্ট পাখি। চারটি গণে মোট ১৫ প্রজাতির সারস রয়েছে। বকের মত দেখতে হলেও এরা বংশগতিগতভাবে বকের সাথে কোনভাবেই সম্বন্ধযুক্ত নয়। বক উড়ার সময় গলা গুটিয়ে রাখে কিন্তু সারস গলা লম্বা করে উড়ে। দক্ষিণ আমেরিকা আর অ্যান্টার্কটিকা ছাড়া পৃথিবীর সব মহাদেশেই বিভিন্ন প্রজাতির সারস দেখা যায়। বেশিরভাগ সারস আন্তর্জাতিকভাবে বিপদগ্রস্ত প্রজাতি হিসেবে বিবেচিত।
কয়েক প্রজাতির সারস পরিযায়ী স্বভাবের; বছরের নির্দিষ্ট সময়ে এরা বহু দূরে পাড়ি জমায়। আবার কিছু প্রজাতির সারস পরিযায়ী স্বভাবের নয়। প্রজনন মৌসুমে এরা জোড়ায় জোড়ায় থাকে। অন্যান্য সময়ে বড় ঝাঁকে একসাথে বিচরণ করে।
শ্রেণীবিন্যাস ও প্রজাতি
চারটি গণে মোট ১৫টি জীবিত প্রজাতি সনাক্ত করা হয়েছে:
উপগোত্র BALEARICINAE – ঝুঁটিয়াল সারস উপগোত্র GRUINAE – সাধারণ সারস
অনুপ ধনক
অনুপ ধনক একজন ভারতীয় রাজনীতিবিদ। তিনি ২০১৪ এবং ২০১৯ সালে উকানা আসন থেকে ভারতীয় জাতীয় লোক দলের হয়ে হরিয়ানা বিধানসভায় সদস্য নির্বাচিত হয়েছিলেন।
তিনি ভারতীয় জাতীয় লোকদলের বিভক্ত হওয়ার পরে দুশিয়ন্ত চৌতলার জান্নায়ক জনতা পার্টিতে যোগ দেওয়া চার বিধায়কদের মধ্যে একজন ছিলেন। ১৯৯৯ সাল থেকে তিনি মনোহর লাল খট্টরের ২য় মন্ত্রণালয়ে প্রত্নতত্ত্ব ও যাদুঘর এবং শ্রম ও কর্মসংস্থান বিভাগের স্বতন্ত্র মন্ত্রীর দায়িত্ব পেয়েছিলেন।
লাল অতিদানব তারা
thumb|right|Size comparison between a red supergiant ([[Antares) and the Sun. The dashed circular curve indicates the size of the orbit of Mars. A smaller red giant (Arcturus) is also shown.]]
লাল অতিদানব একপ্রকার অতিদানব তারা (ঔজ্জ্ব্ল্য শ্রেণীঃ I) যাদের বর্ণালীর ধরন K অথবা M টাইপ। এই তারাগুলো মহাবিশ্বে আয়তনের দিক দিয়ে সর্ববৃহৎ তারা কিন্তু ভরের দিক দিয়ে নয়। আর্দ্রা এবং জ্যেষ্ঠা বহুল পরিচিত তারা যেগুলো লাল অতিদানব তারার উদাহরণ।
সূর্যের ভরের ১৫ গুণ বড় তারাগুলোতে যে পরিমান হাইড্রোজেন থাকে তা জ্বালানীরূপে নিঃশেষ হতে সূর্যের জীবনকালের একহাজার ভাগের এক ভাগ সময় লাগে। এরপর এটি লাল দানব তারায় পরিণত হয় কিন্তু যখন এটি নিউক্লিয়ার ফিসন বিক্রিয়ার ত্রৈ-আলফা স্তরে পৌঁছায়, এটি কিছুকাল যাবৎ জ্বলতে থাকে এবং এর আয়তন আরো বেড়ে যায়। উজ্জ্ব্ল লাল তারাগুলো তখন লাল অতিদানব তারায় পরিণত হয়। কালপুরুষ নক্ষত্রমন্ডলের আর্দ্রা তারাটি লাল অতিদানব তারার একটি উদাহরণ। এর পরম-প্রভার মান -১০ মাত্রা পর্যন্ত হতে পারে যেখানে সূর্যের মান +৫।
লিলা ত্রিতিকোভ
লিলা ত্রিতিকোভ (Лайла Третико́ва) রাশিয়ায় জন্মগ্রহণকারী প্রযুক্তিবিদ। বিশেষ করে এন্টারপ্রাইজ সফটওয়্যার তৈরিতে তিনি বিশেষ অবদান রেখেছেন। যুক্তরাষ্ট্রে পড়াশোনা ও বেড়ে উঠা লিলা ১৯৯৯ সালে ক্যালিফোর্নিয়ায় প্রকৌশলী হিসেবে কাজ শুরু করেন। শুরুতে একটি সফটওয়্যার প্রতিষ্ঠান প্রতিষ্ঠা করেন। পরবর্তীতে প্রধান তথ্য কর্মকর্তা হিসেবে এবং ভাইস প্রেসিডেন্ট অব ইঞ্জিনিয়ারিং হিসেবে মুক্ত সোর্স ও ক্লাউডভিত্তিক সফটওয়্যার নির্মাতা প্রতিষ্ঠান সুগার সিআরএমে কাজ করেন। ২০১৪ সালের মে মাসে তিনি উইকিমিডিয়া ফাউন্ডেশনের নির্বাহী পরিচালক হিসেবে নিয়োগ পান। তার আগে এ দায়িত্বে ছিলেন সু গার্ডনার।    ১ জুন, ২০১৪ থেকে তিনি দায়িত্ব গ্রহণ শুরু করবেন।
জন্ম ও শিক্ষাজীবন
লিলা ত্রিতিকোভের জন্ম ১৯৭৮ সালের ২৫ জানুয়ারি। তার বাবা গণিতবিদ এবং মা সিনেমা নির্মাতা। তিনি মস্কো স্টেট ইউনিভার্সিটি এবং ইউনিভার্সিটি অব ক্যালিফোর্নিয়া, ব্রিকলে থেকে পড়াশোনা করেন। তার মেজর বিষয় ছিলো কম্পিউটার বিজ্ঞান এবং আর্ট।
ক্যারিয়ার
১৯৯৯ সালে সান মাইক্রোসিস্টেমে প্রকৌশলী হিসেবে যোগ দিয়ে ক্যারিয়ার শুরু করেন লিলি ত্রিতিকোভ। সেখানে তিনি সান-নেটস্কেপ অ্যালায়েন্সে জাভা সার্ভারে কাজ করেন। পরবর্তীতে খুব দ্রুত সময়ে প্রযুক্তি বিষয়ক মার্কেটিং কোম্পানি গ্রোক ডিজিটাল প্রতিষ্ঠা করেন। এর আগে তিনি মুক্ত সোর্স ও ক্লাউড ভিত্তিক সফটওয়্যার নির্মাতা প্রতিষ্ঠান সুগারসিআরএমে প্রধান তথ্য কর্মকর্তা ও ভাইস প্রেসিডেন্ট (প্রকৌশল) হিসেবে কাজ করেন। পাশাপাশি তিনি জামুরাই করপোরেশনের পরিচালনা পর্ষদের উপদেষ্টা হিসেবেও কাজ করেছেন।
পুরস্কার ও সম্মাননা
২০১২ সালে বিজনেস সার্ভিসে সেরা নারী নির্বাহী হয়ে স্টিভ অ্যাওয়ার্ড পান। পুরস্কার হিসেবে তিনি ব্রোঞ্জ পদক পান।
প্যাটেন্ট
ইন্টেলিজেন্ট ডেটা ম্যাপিং এবং ডায়নামিক ল্যাংগুয়েজ অ্যাপ্লিকেশনে লিলা ত্রিতিকোভের অনেকগুলো প্যাটেন্ট রয়েছে।
১৪৫৫
১৪৫৫ গ্রেগরীয় বর্ষপঞ্জির একটি সাধারণ বছর।
লীলা গগৈ
লীলা গগৈ (লীলা গগৈ) একজন বিখ্যাত সাহিত্যিক, ইতিহাসবিদ, গ্রন্থকার ও শিক্ষাবিদ ছিলেন । তিনি অসম সাহিত্য সভার সম্পাদক,  উপ সভাপতি, অসম প্রকাশন পরিষদের সদস্য, সর্বভারতীয় পাঠ্যপুথি প্রণয়ন ও কার্যকরী সমিতির সদস্য, সর্বভারতীয় পরিভাষা প্রণয়ন সমিতির সদস্য, অসম পাঠ্যপুথি প্রণয়ন ও প্রকাশন নিগমের সঞ্চালক ছিলেন। ১৯৯৪ সনে তিনি অসম সাহিত্য সভার মরিগাঁও অধিবেশনে সভাপতিত্ব করেছিলেন । ।
জন্ম
শিবসাগর জেলার হাতিমুড়ীয়া গাঁওয়ের চেরেকাপাড়া নামক স্থানে ১৯৩০ সনের ২৫ নভেম্বর তারিখে লীলা গগৈ জন্মগ্রহণ করেন । তাঁর পিতার নাম ধনীরাম গগৈ ও মাতার নাম কমলা গগৈ। ১৯৬৫ সনে তিনি চন্দ্রপ্রভা বুঢ়াগোহাইয়ের সহিত বিবাহ করেন। তাঁদের দুইটি কন্যা সন্তান জুরি গগৈ ও লনি গগৈ ।
শিক্ষা
১৯৩৫ সনে তিনি চেরেকাপাড় প্রাথমিক বিদ্যালয় থেকে প্রাথমিক শিক্ষা আরম্ভ করেন। ১৯৪৩ সনে শিবসাগর সরকারী মজলীয়া বিদ্যালয় থেকে উচ্চ গণিত ও উচ্চ অসমীয়া বিষয়ে প্রথম বিভাগে উত্তীর্ণ হন। তারপর তিনি শিবসাগর উচ্চ মাধ্যমিক বিদ্যালয়ে নামভর্তি করেন ও ১৯৫০ সনে সংস্কৃত বিষয়ে লেটারসহ প্রবেশিকা পরীক্ষায় প্রথম বিভাগে উত্তীর্ণ হন। ১৯৫৩ সনে গুয়াহাটি বিশ্ববিদ্যালয় থেকে আই.এ,  ১৯৫৮ সনে প্রাইভেট শিক্ষার্থী হিসেবে স্নাতক ও ১৯৬২ সনে অসমীয়া সাহিত্য বিষয়ে স্নাতকোত্তর সম্মান লাভ করেন। ১৯৮২ সনে অসমীয়া ইতিহাস বিষয়ে সমালোচনাত্মক অধ্যয়ন বিষয়ের গবেষণার জন্য ডিব্রুগড় বিদ্যালয় থেকে ডক্তরেট সম্মান লাভ করেন ।
সাহিত্য কর্ম
রচনাবলী
ইংরেজি
হরিণী জীবিতা
হরিণী জীবিতা (তামিল: ஹரிணி ஜீவிதா; জন্ম: ১৬ জানুয়ারি ১৯৯৫) একজন নৃত্যশিল্পী, সাহিত্যের স্নাতক, নৃত্য পরিকল্পনাকারী এবং একজন ভারতীয় ধ্রুপদী নৃত্যশিল্পী। শ্রীদেবী নৃত্যালয়ের শ্রীমতী শীলা উন্নীকৃষ্ণনের শিষ্য, তিনি ছয় বছর বয়সে ভরতনাট্যম (ভারতনাট্যম) এর মেলাতুর স্টাইলে নাচ শুরু করেছিলেন।
সমালোচক এবং রসপণ্ডিতেরা তাঁর কাজের গভীরতা, আবেগ এবং স্বতঃস্ফূর্ততার জন্য তাঁকে প্রশংসা করেছেন। হরিণী জীবিতা এমন একজন নৃত্যশিল্পী, যিনি ২০০৯ সালে জাতীয় বালভবন থেকে বাল শ্রী উপাধিতে ভূষিত হয়েছেন। তিনি ভারতে বড় উৎসবগুলোতে নাচ প্রদর্শন করেছেন এবং বিশ্বের বহু সাংস্কৃতিক রাজধানীতেও তাঁর প্রতিভার নিদর্শন রেখেছেন।
বাংলাদেশে গণতন্ত্র
থাম্ব|[[বাংলাদেশের জাতীয় প্রতীক|বাংলাদেশের জাতীয় প্রতীকের চারটি তারা সংবিধানের চারটি মৌলিক নীতির প্রতিনিধিত্ব করে: জাতীয়তাবাদ, সমাজতন্ত্র, ধর্মনিরপেক্ষতা ও গণতন্ত্র।]] ব্রিটিশরা ১৭০০ থেকে ১৯৪৭ সাল পর্যন্ত দক্ষিণ এশিয়া শাসন করার সময় বাংলাদেশে গণতন্ত্র প্রথম চালু হয় যেখানে বাংলাদেশ উপমহাদেশের প্রথম ব্রিটিশ উপনিবেশগুলোর মধ্যে ছিলো। তখনই ওয়েস্টমিনিস্টার ব্যবস্থার গণতন্ত্র চালু হয় যা সেই সময়ে ব্রিটেনে প্রচলিত ছিলো। যেহেতু বাংলাদেশ ১৯৭১ সালের ২৬শে মার্চে পাকিস্তান থেকে স্বাধীনতা লাভ করে সেহেতু বাংলাদেশ তার রাজনৈতিক ব্যবস্থায় সংসদীয় গণতন্ত্র প্রবর্তন করে; যাইহোক, ১৯৭৫ সালে একটি সামরিক অভ্যুত্থান প্রক্রিয়াটি বন্ধ করে দেয়। এটি ১৯৯১ সালে একটি সাংবিধানিক সংশোধনীর মাধ্যমে পুনরুদ্ধার করা হয়েছিলো।
ইতিহাস
১৯৭১ সালের ১৬ ডিসেম্বর পাকিস্তান থেকে সার্বভৌমত্ব অর্জন করে বাংলাদেশ একটি গণতান্ত্রিক কাঠামোর একটি দেশ হিসেবে প্রতিষ্ঠিত হয়। ভারত বিভাজনের পর বাংলাদেশ (তৎকালীন পূর্ববঙ্গ) পাকিস্তানের একটি প্রদেশে পরিণত হয়। প্রারম্ভিক যুগের পাকিস্তানে মুসলিম লীগের আধিপত্যের রাজনীতি দেশে উদার গণতন্ত্র আনতে ব্যর্থ হয়েছিলো। ১৯৫৪ সালের পূর্ববঙ্গ আইনসভা নির্বাচনের পর আওয়ামী মুসলিম লীগ পূর্ব পাকিস্তানে একটি গণতান্ত্রিক সরকার গঠন করে। ১৯৫৭ সালে কেন্দ্রীয় সরকার পূর্ব পাকিস্তানি সরকারকে বরখাস্ত করে। পরবর্তীতে ১৯৫৮ সালের পাকিস্তানি অভ্যুত্থান; ১৯৬৬ সালের ছয় দফা আন্দোলন এবং ১৯৭০ সালের পাকিস্তানের সাধারণ নির্বাচনের ফলে পূর্ব পাকিস্তানে বাঙালি জাতীয়তাবাদ ও গণতন্ত্রপন্থী আন্দোলনের উত্থান ঘটে যা ১৯৭১ সালে দেশকে সশস্ত্র মুক্তি সংগ্রামে নিয়ে যায়। ফলে নিজ উৎসে গণতান্ত্রিক কাঠামো নিয়ে বাংলাদেশ প্রতিষ্ঠিত হয়।
বাংলাদেশের প্রথমদিককার নেতারা আওয়ামী লীগ থেকে এসেছেন যারা একটি পৃথক বাঙালি রাষ্ট্রের প্রচারে মুখ্য ভূমিকা পালন করেছিলো। আওয়ামী লীগ ১৯৭২ সালের আদেশের অস্থায়ী সংবিধানে বর্ণিত গণতন্ত্রের সংসদীয় ব্যবস্থার বাস্তবায়ন তত্ত্বাবধান করে। এর পরেই ১৯৭২ সালের সংবিধান গণপরিষদ কর্তৃক ৪ নভেম্বর ১৯৭২ তারিখে উত্তীর্ণ হয়।
স্বাধীনতা পরবর্তী বাংলাদেশে এখন পর্যন্ত তিনটি রাজনৈতিক দল ক্ষমতায় এসেছে: আওয়ামী লীগ, বাংলাদেশ জাতীয়তাবাদী দল ও জাতীয় পার্টি। স্বাধীনতার পর জাতির জনক বঙ্গবন্ধু শেখ মুজিবুর রহমানের নেতৃত্বে আওয়ামী লীগ প্রথম সরকার গঠন করে। ১৯৭৩ সালের ৭ মার্চে সদ্য প্রণীত সংবিধান অনুযায়ী দেশের প্রথম সাধারণ নির্বাচন অনুষ্ঠিত হয় যেখানে আওয়ামী লীগ বিপুল ভোটে জয়লাভ করে। গণতন্ত্রের প্রাথমিক বছরগুলোর পর, বঙ্গবন্ধুর শাসন প্রাথমিকভাবে ১৯৭৫ সালে একটি একদলীয় সমাজতান্ত্রিক রাষ্ট্র প্রতিষ্ঠা করে সমাজতন্ত্রের দিকে অগ্রসর হয় যা বাংলাদেশে গণতন্ত্রের প্রথম পতনের কারণ হয়। সরকার প্রাথমিকভাবে নাগরিক স্বাধীনতা সীমিত করে ও বেশিরভাগ সংবাদপত্র নিষিদ্ধ করা হয়।
শিক্ষার্থীদের নেতৃত্বে ১৯৯০ সালে আইন অমান্য ও গণঅভ্যুত্থান, বিচারপতি শাহাবুদ্দিন আহমেদের নেতৃত্বে তত্ত্বাবধায়ক সরকার গঠন ও ২৭ ফেব্রুয়ারি ১৯৯১ সালের জাতীয় সংসদ নির্বাচনের মাধ্যমে বাংলাদেশে গণতন্ত্র পুনরুদ্ধারের সূচনা হয়। বাংলাদেশ জাতীয়তাবাদী দল (বিএনপি) বিজয়ী হয়। ১৯৯১ সালের নির্বাচন শেষ হওয়ার পর প্রধানমন্ত্রী খালেদা জিয়া সরকার গঠন করেন। গণভোটের মাধ্যমে সংবিধান (দ্বাদশ সংশোধন) আইন, ১৯৯১ দ্বারা ৬ আগস্ট ১৯৯১ সালে সংসদে সংসদীয় ব্যবস্থা পুনঃপ্রবর্তিত হয়। কিন্তু মিরপুর (১৯৯৩) ও মাগুরা (১৯৯৪) সংসদীয় আসনের উপনির্বাচনে ব্যাপক কারচুপির ফলে রাজনৈতিক দলগুলোর মধ্যে মতভেদ সৃষ্টি হয়, ঘটনাগুলো জাতীয় পর্যায়ে বিরোধীদের মধ্যে একটি সন্দেহ তৈরি করে যে ক্ষমতাসীন দলের সরকারের অধীনে নির্বাচন অবাধ ও সুষ্ঠু হতে পারে না। আওয়ামী লীগ, জাতীয় পার্টি ও বাংলাদেশ জামায়াতে ইসলামী কর্তৃক নির্দলীয় তত্ত্বাবধায়ক সরকারের দাবিতে বিরোধী দলের ১৪৭ জন সংসদ সদস্যের পদত্যাগের ফলে দেশে রাজনৈতিক অভ্যুত্থান ঘটে। বিএনপি সরকার দাবি উপেক্ষা করে ও কঠোরভাবে ১৯৯৬ সালের ১৫ ফেব্রুয়ারিতে সাধারণ নির্বাচন অনুষ্ঠিত হয়, বেশিরভাগ বিরোধী দল বর্জন করায় নির্বাচনটি আন্তর্জাতিক মান ও বৈধতা হারায়। ষষ্ঠ জাতীয় সংসদের চারদিনের অধিবেশনে ত্রয়োদশ সংশোধনী ও নির্দলীয় তত্ত্বাবধায়ক সরকারের অধীনে সাধারণ নির্বাচনের সাংবিধানিক বিধান কার্যকর করার জন্য তত্ত্বাবধায়ক সরকার ব্যবস্থা প্রতিষ্ঠার বিল পাস করা হয় ও সংবিধানে অন্তর্ভুক্ত করা হয়।
১৯৯৬ সালের ১২ জুন তারিখে তত্ত্বাবধায়ক সরকারের অধীনে সপ্তম সংসদ নির্বাচন অনুষ্ঠিত হয় যেখানে আওয়ামী লীগ সংখ্যাগরিষ্ঠতা পায় ও প্রধানমন্ত্রী শেখ হাসিনার অধীনে সরকার গঠন করে। ২০০১ সালের ১ অক্টোবরে অনুষ্ঠিত অষ্টম জাতীয় সংসদ নির্বাচনের পর বিএনপি ও জামায়াতের আধিপত্যে চারদলীয় জোট আবার খালেদা জিয়ার অধীনে নতুন সরকার গঠন করে। কিন্তু তৎকালীন সরকার প্রধান বিচারপতির অবসরের বয়সসীমা বর্ধিত করায় বিরোধীদের মাঝে তত্ত্বাবধায়ক সরকারের পরবর্তী প্রধান উপদেষ্টা ও প্রধান নির্বাচন কমিশনারের নিরপেক্ষতা বিতর্কিত হয়ে ওঠে। প্রধান উপদেষ্টার কথিত নিয়োগের ভূমিকার ফলে ক্ষমতা রাষ্ট্রপতি ইয়াজউদ্দিন আহম্মেদের হাতে চলে যাওয়ার মধ্য দিয়ে রাজনৈতিক দ্বন্দ্ব শুরু হয়। রাষ্ট্রপতি রাষ্ট্রীয় জরুরি অবস্থা ঘোষণা করেন যার ফলে ২০০৬-০৮ বাংলাদেশী রাজনৈতিক সংকট দেখা দেয়, এর ফলে সেনাপ্রধান জেনারেল মঈন উদ্দিন আহমেদের একটি পরোক্ষ সেনা হস্তক্ষেপে একটি সামরিক সমর্থিত তত্ত্বাবধায়ক সরকার প্রতিষ্ঠিত হয়। রাজনৈতিক ক্ষমতাকে অতিক্রম করে বাংলাদেশ সেনাবাহিনী প্রধান উপদেষ্টা ফখরুদ্দিন আহমেদের অধীনে একটি নতুন তত্ত্বাবধায়ক সরকার গঠন করে। আহমেদ সরকারের বিদ্যমান রাজনৈতিক দলগুলোর সংস্কারের সূচনা, দুটি প্রধান রাজনৈতিক দলের উভয় দলের প্রধানকে গ্রেপ্তার করা, তাদের বিচারের জন্য একটি বিশেষ ট্রাইব্যুনাল গঠন, মানবাধিকার লঙ্ঘন, বিবাচন ও বাক স্বাধীনতা লঙ্ঘনের জন্য ব্যাপকভাবে সমালোচিত হয়েছিলো। দুই বছর পর তত্ত্বাবধায়ক সরকার পরবর্তী সাধারণ নির্বাচনের সময় ও তফসিল ঘোষণা করতে বাধ্য হয়। ২০০৮ সালের ২৯ ডিসেম্বরে নবম সংসদ নির্বাচন অনুষ্ঠিত হয়। শেখ হাসিনার নেতৃত্বে আওয়ামী লীগের নেতৃত্বে মহাজোট সরকার গঠন করে।
কিন্তু ২০০৮ সাল থেকে শেখ হাসিনার নেতৃত্বে বাংলাদেশ গণতান্ত্রিক পশ্চাদপসরণ অনুভব করতে শুরু করে। ২০১১ সালে ক্ষমতাসীন আওয়ামী লীগ সংবিধান সংশোধন করে তত্ত্বাবধায়ক সরকার ব্যবস্থা বাতিল করে। এরপর সরকার রাজনৈতিক নেতাদের দমন-পীড়ন ও নির্মূল শুরু করে। ২০১৩ সালে বাংলাদেশ জামায়াতে ইসলামীকে নিষিদ্ধ করা হয়। ২০১৪ সালের ৫ জানুয়ারিতে অনুষ্ঠিত দশম জাতীয় সংসদ নির্বাচন অবাধ ও সুষ্ঠু হয়নি। প্রায় সব প্রধান বিরোধী দল নির্বাচন বর্জন করে ও ফলশ্রুতিতে প্রধানমন্ত্রী শেখ হাসিনার নেতৃত্বাধীন আওয়ামী লীগ নেতৃত্বাধীন মহাজোট বিপুল সংখ্যাগরিষ্ঠতা লাভ করে। সেই নির্বাচন বিদেশী পর্যবেক্ষকদের দ্বারাও সমালোচিত হয়।
৩০ ডিসেম্বর ২০১৮ সালে একাদশ জাতীয় সংসদ নির্বাচন অনুষ্ঠিত হয় যেখানে আওয়ামী লীগ জয়লাভ করে, এই নির্বাচনে দলটি ভোট কারচুপি ও অন্যায়ের জন্যও অভিযুক্ত হয়।
সামরিক বাহিনী ও গণতন্ত্র
বাংলাদেশের রাজনৈতিক ব্যবস্থা সামরিক বাহিনীকে দেশের রাজনৈতিক কাঠামোতে ক্রমবর্ধমানভাবে জড়িত হতে দেয়। ১৯৯১ সালে সংসদীয় গণতন্ত্রের পুনঃউত্থানের পর থেকে দুটি মেরুকরণ মতাদর্শের অধিকারী প্রধান রাজনৈতিক দলের (আওয়ামী লীগ ও বাংলাদেশ জাতীয়তাবাদী দল) অস্তিত্ব দুটি আদর্শগতভাবে ভিন্ন পক্ষ প্রতিষ্ঠিত হওয়ার ফলে বেসামরিক অস্থিরতা বৃদ্ধিতে নির্বাক ছিলো, এর ফলে একটি দেশের উচ্চ মেরুকরণ প্রতিষ্ঠা পায়। আওয়ামী লীগ ও বাংলাদেশ জাতীয় পার্টির মধ্যকার লড়াই বেসামরিক গোষ্ঠীদের পক্ষপাতদুষ্ট করে তুলে। বেসামরিক মেরুকরণের পাশাপাশি প্রতিষ্ঠানগুলোও দুটি রাজনৈতিক দলের মধ্যে শত্রুতা দ্বারা প্রভাবিত হয়েছিলো কেননা সেনাবাহিনী সমেত বেসামরিক প্রতিষ্ঠান ক্রমাগত মেরুকরণ ও রাজনীতিকরণ করা হয়েছিল। সেনাবাহিনী প্রাথমিকভাবে বেসামরিক ব্যবস্থার উপর নিয়ন্ত্রণ প্রতিষ্ঠার বিষয়ে ভীত হয়ে পড়ে কারণ জনগণ প্রায়শই সেনাবাহিনীকে পক্ষপাতমূলকভাবে রাজনীতিতে ভূমিকা রাখে বলে মনে করে। ফলস্বরূপ বেসামরিক গণতন্ত্র প্রতিষ্ঠায় বেসামরিক ও সশস্ত্র বাহিনী উভয়ই কম আগ্রহী ছিল। এর ফলে যথেষ্ট পরিমাণে বেসামরিক অস্থিরতা দেখা দেয়, যেমনটা ২০০৭ সালে দেখা গিয়েছিল এবং যার কারণে সৈন্যরা ক্রমবর্ধমানভাবে বাংলাদেশের গণতন্ত্রকে রক্ষা করার জন্য রাজনীতিতে হস্তক্ষেপ করতে আকৃষ্ট হয়েছিলো।
২০০৯-পরবর্তী যুগে ১৯৯১ থেকে ২০০৬ সালের গণতান্ত্রিক যুগে প্রতিষ্ঠিত আইনের অনুরূপ আইন প্রবর্তন করা হয় যা সশস্ত্র বাহিনীর উপর আরও বেসামরিক নিয়ন্ত্রণ নিশ্চিত করেছে। একজন বেসামরিক নির্বাচিত প্রধানমন্ত্রী আবারো রাষ্ট্রপ্রধান হোন। প্রাক্তন সামরিক কর্মকর্তারা কিছু রাজনৈতিক দলে রয়ে গেলেও দলগুলোর নেতৃত্বে সেনাবাহিনীর কোনো কর্তৃত্ব ছিলো না কেননা দলগুলো ক্রমবর্ধমানভাবে পারিবারিক-মৈত্রিক পদ্ধতিতে পরিচালিত হয়ে উঠেছে। বেসামরিক সরকারগুলোও রাজনীতিতে সামরিক বাহিনীর প্রভাব হ্রাস করার প্রবণতা দেখায় ও সামরিক বাহিনীকে আরও বেসামরিক প্রাতিষ্ঠানিক নিয়ন্ত্রণের অনুমতি দেওয়ার জন্য পদক্ষেপ নেয়। তবে ২০০৯ সাল পরবর্তী রাজনৈতিক যুগে দেখা গেছে যে সামরিক বাহিনী ধারাবাহিকভাবে সরকারে ক্ষমতাসীন দলের পক্ষে ছিলো।
গণতান্ত্রিক মূল্যবোধ
বাংলাদেশ স্বৈরাচারী শাসনের অধীনে থাকলেও দেশটির প্রতিষ্ঠার পর থেকে এটি বেশিরভাগ সময় ধরে এর একটি গণতান্ত্রিক সত্তা বজায় ছিলো। জাতিসংঘ দ্বারা নির্ধারিত গণতন্ত্রের মূল নীতিমালার লঙ্ঘন দেখে গণতন্ত্রের অবস্থা বিচার করা যেতে পারে।
মতপ্রকাশ ও সমাবেশের স্বাধীনতা
বাংলাদেশ অতীতে তৃণমূল আন্দোলনের অগ্রদূত হিসেবে বিবেচিত বিশ্ববিদ্যালয়ের শিক্ষার্থীদের উপর রাজনৈতিক মতামত পরিবর্তন করতে হামলার সম্মুখীন পড়েছে। ২০১৮ সালের নির্বাচন অনুষ্ঠিত হওয়ার পর ভোট কারচুপির প্রতিবেদন প্রকাশিত হয় যা বাম গণতান্ত্রিক জোটের পক্ষ থেকে বিক্ষোভের জন্ম দেয়। অন্যদিকে পুলিশি বর্বরতা ও বিক্ষোভকারীদের উপর হামলার ঘটনা দেখা যায়, যাতে কমপক্ষে ৫০ জন কর্মী গুরুতর আহত হয়েছেন।
২০১৮ সালের সেপ্টেম্বরে বাংলাদেশ সরকার ডিজিটাল নিরাপত্তা আইন চালু করে। যাইহোক, এই আইনের কিছু ধারা মত প্রকাশের স্বাধীনতাকে সাব্যস্ত করেছে কেননা অনলাইনে সরকার বিরোধী মন্তব্য প্রকাশ করার জন্য বেসামরিক নাগরিকদের অভিযুক্ত করা হয়েছে এমন বেশ কয়েকটি মামলা প্রকাশিত হয়েছে। ২০১৯ সালে বাংলাদেশের ১০০-এর মধ্যে প্রকৃত স্বাধীনতায় ৪৪ তম ছিলো এবং ১০০ টির মধ্যে ০ পেয়ে অত্যন্ত সীমিত প্রকৃত স্বাধীনতার প্রতিনিধিত্ব করে।
মুক্ত ও স্বাধীন গণমাধ্যম
বিশ্ব সংবাদমাধ্যমের স্বাধীনতার সূচকে দেশের র‍্যাঙ্কিংয়ে বাংলাদেশের সাংবাদিকতা ব্যাপক চাপের মধ্যে রয়েছে। ২০১৬ সালে ১৮০ দেশের মধ্যে বাংলাদেশ ১৪৪ তম ছিলো এবং ২০১৮ সালে বাংলাদেশ ১৪৬, ২০১৯ সালে ১৫০ এবং ২০১৯ সালে ১৫১ হওয়ার ফলে র‍্যাঙ্কিংয়ে পিছিয়ে যায়। অ্যামনেস্টি ইন্টারন্যাশনাল জানায় যে মুক্ত সাংবাদিকতার প্রধান অন্তরায় হল বাংলাদেশের বেশ কয়েকটি মালিক ও রাজনৈতিক প্রভাব দ্বারা প্রভাবিত গণমাধ্যম, যেগুলো মতামতের বৈচিত্র্যকে বাধা দেয়। ২০১৬ সালে কিছু সাংবাদিক যুক্তি দিয়েছিলেন যে ১৯৯১ সালে বেসামরিক শাসনে দেশে ফিরে আসার পর থেকে বাংলাদেশের সংবাদপত্রের স্বাধীনতা আর সীমাবদ্ধ নেই। অ্যামনেস্টি ইন্টারন্যাশনাল আরও প্রকাশ করেছে যে সাংবাদিকদের বিরুদ্ধে শারীরিক সহিংসতা ও ফৌজদারি মামলার হুমকি নিয়ে গণমাধ্যম প্রায়ই ভয় পায়। ২০১১ সালে তৎকালীন মার্কিন পররাষ্ট্রমন্ত্রী হিলারি ক্লিনটন দেশের সংবাদপত্রের স্বাধীনতার অবস্থা নিয়ে তার উদ্বেগ প্রকাশ করার পর সংবাদপত্রের স্বাধীনতার উপর বিধিনিষেধ আন্তর্জাতিক সমালোচনার মুখে পড়ে। alt=|থাম্ব|ভোটাররা লাইনে দাঁড়িয়ে ভোট দিচ্ছেন ২০১৪ সালে বাংলাদেশের নির্বাচনে ভোটার দমন, জাল ভোট ও পোলিং বুথ দখলের মতো অনিয়মের অভিযোগ ছিলো। বাংলাদেশ জাতীয়তাবাদী দল (বিএনপি) ও এর মিত্ররা ২০১৪ সালের নির্বাচন বর্জন করেছিলো কেননা নির্বাচন তত্ত্বাবধানে তাদের তত্ত্বাবধায়ক সরকারের দাবি পূরণ হয়নি। এর ফলে ৩০০ সংসদীয় আসনের মধ্যে ১৫৩-এ বিনা প্রতিদ্বন্দ্বিতায় আওয়ামী লীগ সাধারণ নির্বাচনে জয়লাভ করে। নির্বাচনী সংস্থাগুলির মতে ২০১৪ সালের সাধারণ নির্বাচনে যোগ্য জনসংখ্যার মাত্র ১০% নিজেদের ভোট দিয়েছে।
তদুপরি ২০১৮ সালের সাধারণ নির্বাচনের আগে বিরোধী দলগুলো নির্বাচন কমিশনের (ইসি) বিরুদ্ধে তাদের নিরপেক্ষতা নিয়ে প্রশ্ন তোলে কারণ তাদের বিশ্বাস ছিলো যে তারা ক্ষমতাসীন দলের প্রতি ক্রমবর্ধমান একতরফা সমর্থন দিচ্ছে। গণমাধ্যমের প্রচার ও মানবাধিকার সংস্থাগুলোর প্রতিবেদনগুলো ২০১৮ সালের সাধারণ নির্বাচনের আগে ভোটার দমন ও বিরোধী কর্মীদের গ্রেপ্তারের জন্য আওয়ামী লীগের বিস্তৃত পরিকল্পনা প্রকাশ করেছে। ক্ষমতাসীন দল ও এর মিত্ররা ৩০০ সংসদীয় আসনের মধ্যে ২৮৮ আসনে জয়লাভ করে যা ১৯৯১ থেকে ২০০৮ সাল পর্যন্ত তত্ত্বাবধায়ক সরকার দ্বারা অনুষ্ঠিত পূর্ববর্তী নির্বাচনের মতো নির্বাচনের বৈধতা নিয়ে গুরুতর উদ্বেগ প্রকাশ করে, এর ফলে সাধারণত ৪৮% এরও কম বিজয়ী আসন নেমে যায়।
বিচার বিভাগের স্বাধীনতা
বাংলাদেশের সংবিধান প্রধানমন্ত্রীর পরামর্শ গ্রহণ সাপেক্ষে রাষ্ট্রপতিকে বাংলাদেশের প্রধান বিচারপতি নিয়োগের অনুমতি দেয়। রাজনৈতিকভাবে উদ্দেশ্যপ্রণোদিত আদালতের মামলার উদ্বেগ ক্রমাগত বাড়ছে এবং সরকারের পক্ষে তগাকা রাজনৈতিকভাবে নিযুক্ত বিচারব্যবস্থা নিয়ে উদ্বেগ বাংলাদেশে একটি বিতর্কিত আলোচনা। ২০১০ সালে ক্ষমতাসীন দলের সাথে সম্পর্কিত একটি কমিটি দ্বারা পর্যালোচনা করা ১০,৪৮৯ মামলার মধ্যে ৬৭৮৮টি বাদ দেওয়া হয় কারণ আইন মন্ত্রনালয় মামলাগুলোকে 'রাজনৈতিকভাবে উদ্দেশ্যপ্রণোদিত' বলে আখ্যা দিয়েছিলো।
জনপ্রশাসনে স্বচ্ছতা ও জবাবদিহিতা
আত্মীয়স্বজন, সমর্থক ও বন্ধুদের অনুগ্রহ প্রদানের জন্য ক্ষমতার অবস্থান ব্যবহার করা বাংলাদেশের রাজনীতিতে একটি আদর্শ হিসেবে বিবেচিত হয়ে থাকে। বাংলাদেশের অধিকাংশ নেতার বিরুদ্ধে প্রত্যক্ষ বা পরোক্ষভাবে বড় ধরনের দুর্নীতির কেলেঙ্কারিতে জড়িত থাকার অভিযোগ রয়েছে।
মানবাধিকার ও স্বাধীনতার প্রতি শ্রদ্ধা
বাংলাদেশে মানবাধিকার লঙ্ঘন বিচার বহির্ভূত হত্যাকাণ্ড এবং হেফাজতে নির্যাতন ও মৃত্যুর রূপ নেয়। ২০০৯ সালে আনুমানিক ১৫৪টি বিচারবহির্ভূত হত্যাকাণ্ড ও ২০১০ সালে বিচারবহির্ভূত হত্যাকাণ্ডের মাধ্যমে আরও ১২৭টি মৃত্যুর বিষয়টি নিশ্চিত করা হয়েছিলো আর এর চেয়ে বড় সংখ্যা প্রত্যাশিত ছিলো।
স্থানীয় আইন রাষ্ট্রীয় সংস্থাগুলো দ্বারা বন্দী ও শাস্তিপ্রাপ্তদের উপর শারীরিক সহিংসতা বা মানসিক নির্যাতন নিষিদ্ধ করলেও এসব আইন নিয়মিতভাবে ভঙ্গ করা হয় ও কিছু ক্ষেত্রে ভুক্তভোগী কার্যকরভাবে 'অদৃশ্য' হয়ে যায়। ২০০৭ থেকে ২০০৮ পর্যন্ত বেশ কয়েকজন শীর্ষ ব্যবসায়ী ও রাজনীতিবিদকে আর্থিক দুর্নীতি, কর ফাঁকি ও ঘুষের মতো অভিযোগের জন্য বিচারের মুখোমুখি করা হয়েছিলো। তখন বেশ কয়েকজন শীর্ষ রাজনৈতিক নেতা বন্দি অবস্থায় মানসিক ও শারীরিক নির্যাতনের শিকার হন।
২০১৯ সালের গোড়ার দিকে পুলিশের বর্বরতার মতো ঘটনাগুলো স্পষ্ট ছিলো কেননা পুলিশ ৫০,০০০ বিক্ষোভকারীকে ছত্রভঙ্গ করার জন্য বলপ্রয়োগ করে, যার ফলে একজন মারা যান ও ৫০ জনের বেশি আহত হোন।
গণতন্ত্রের গুণগত মান
২০০৯ ও ২০১৮ সালে বাংলাদেশে ভোটারদের ৮০% অংশগ্রহণ করেছিলেন। তবে বিপুল পরিমাণ প্রচেষ্টার প্রয়োজনে প্রবেশের উচ্চ বাধার কারণে নাগরিকদের ভোট দেওয়ার জন্য রাজনৈতিক ধারণার পার্থক্য সীমিত হয়ে পড়ে, যার ফলে জনসংখ্যার একটি ছোট অংশই রাজনৈতিক প্রচারণা চালানোর ক্ষমতা রাখে। বিদ্যমান রাজনৈতিক দলগুলোর মধ্যে বিভক্ত রাজনৈতিক শ্রেণীর একটি ক্ষুদ্র অংশ জনগণের সামনে কয়েকটি নতুন নীতির বিকল্প রেখে গেছে। নির্বাচনের পরে নির্বাচিত কর্মকর্তাদের জন্য জনসাধারণের কাছে জবাবদিহিতার জন্য শুধুমাত্র কয়েকটি পদ্ধতি উপলব্ধ ছিলো। নির্বাচনের পর সংসদ সদস্যগণ প্রায়ই তাদের ভোটারদের স্বার্থে সেবা করার পরিবর্তে নিজেদের নির্বাচনী এলাকায় দলীয় নীতির 'চৌকিদার' হয়ে থাকেন। ভোটাররা প্রায়ই অনুভব করেন যে তাদের নির্বাচিত সংসদ সদস্যরা কখনও তাদের নির্বাচনী এলাকায় যাননি বা কদাচিৎ পরিদর্শন করেননি। একই ভোটাররা এটাও অনুভব করেছেন যে সংসদে ইতিবাচক সম্পৃক্ততার জন্য এবং সংসদে তাদের কর্ম নিরীক্ষণের জন্য সাংসদ ও তাদের ভোটারদের মধ্যে মিথস্ক্রিয়া অত্যন্ত গুরুত্বপূর্ণ। সংসদ সদস্যদের অন্য একটি সমীক্ষায় নির্বাচিত কর্মকর্তাদের মধ্যে মাত্র ৩৫ জন বিশ্বাস করেছিলেন যে তাদের নির্বাচনী এলাকার কাছে দায়বদ্ধ করা হচ্ছে। সংসদ সদস্যরাও প্রায়শই তাদের নির্বাচনী এলাকার সমস্ত সমস্যা সম্পর্কে অবগত ছিলেন না, একটি আইনের কারণে তারা যে এলাকা থেকে আসেনি সেই এলাকায় সংসদ সদস্যদের প্রতিনিধিত্ব করার অনুমতি দেয়। সংসদ সদস্যরাও তাদের নির্বাচনী এলাকার সমালোচনামূলক সমস্যা সম্পর্কে অবগত নাও হতে পারেন কারণ তারা তাদের এলাকায় না থেকে ঢাকায় থাকেন।
বাংলাদেশের রাজনৈতিক দলগুলোও প্রায়শই এমনভাবে গঠন করা হয় যাতে দলীয় নেতৃত্ব বংশবাদী থাকে। ফলে রাজনৈতিক নেতাদের সন্তানরা ভবিষ্যৎ দলের নেতা হবেন বলে আশা করা হয়ে থাকে। দলের নেতৃত্বে বিরল পরিবর্তনের ফলে দলের তরুণ সদস্যদের উচ্চতর পদ লাভের ক্ষমতা কমে যায়, এটি দলীয় নীতির বৈচিত্র্য ও পার্থক্যকেও কমিয়ে দেয়।
রহমতউল্লাহ রউফি
মেজর জেনারেল রহমতউল্লাহ রউফি (জন্ম ১৯৪৪ সালে আফগানিস্তান ময়দানের প্রদেশে ) ২০০৮ সালের আগস্ট থেকে ২০০৮ সালের ৪ ডিসেম্বর তাকে বরখাস্ত করা পর্যন্ত কান্দাহারের প্রাক্তন গভর্নর ছিলেন। এর আগে তিনি আফগান ন্যাশনাল আর্মি বর্তমানে ২০৫ তম কোর্সের অধিনায়ক সিনিয়র সামরিক কমান্ডার ছিলেন।  তিনি অপারেশন মাউন্টেন থ্রাস্টের সরকারী বাহিনীর প্রধান আফগান কমান্ডার ছিলেন।
তিনি আফগান-কানাডিয়ান একাডেমিক টুরিয়ালাই ওয়েসার মাধ্যমে বদলী হয়েছিলেন।
দৈনিক নয়া দিগন্ত
দৈনিক নয়া দিগন্ত ২০০৪ সাল থেকে দিগন্ত মিডিয়া কর্পোরেশন কর্তৃক বাংলা ভাষায় প্রকাশিত বাংলাদেশের একটি প্রথম শ্রেণীভূক্ত জাতীয় দৈনিক সংবাদপত্র। এর বর্তমান সম্পাদক আলমগীর মহিউদ্দিন, ভারপ্রাপ্ত সম্পাদক সাংবাদিক ও কলামিস্ট সালাহ উদ্দিন বাবর।
হামলা অগ্নি সংযোগ
১৯৭১ সালের যুদ্ধাপরাধীদের ফাঁসির দাবীতে ২০১৩ সালের ৫ ফেব্রুয়ারি শুরু হওয়া শাহবাগ আন্দোলন থেকে বাংলাদেশের স্বাধীনতার বিরোধিতাকারী সংগঠন বাংলাদেশ জামায়াতে ইসলামী ও জাতীয়তাবাদী দল-বিএনপির সাথে সংশ্লিষ্ট কিছু প্রতিষ্ঠান ও প্রচার মাধ্যমকে বন্ধ করার দাবি জানানো হয়, তার মধ্যে দৈনিক নয়া দিগন্ত অন্যতম। শাহবাগের গণজাগরণ মঞ্চ থেকে এই পত্রিকা বর্জন করার ঘোষণা দেয়া হয়। আন্দোলন চলাকালে ১২ ফেব্রুয়ারি ২০১৩ তারিখ দুপুরে ঢাকার মতিঝিলের ইনার সার্কুলার রোডে অবস্থিত দৈনিক নয়া দিগন্তের কার্যালয়ে হামলা করে নয়া দিগন্তের গাড়ি ও কাগজের রোল পুড়িয়ে দেয় এই পত্রিকার বিরোধীরা। ২২ ফেব্রুয়ারি এই পত্রিকার চট্টগ্রাম আফিসেও হামলা চালানো হয়। ২৪ ফেব্রুয়ারি ২০১৩, চট্টগ্রামে ১২টি ইসলামী সমমনা দলের ডাকা হরতাল প্রত্যাখ্যান করে শাহবাগ আন্দোলন থেকে শুরু হওয়া মিছিলে প্রতিবাদস্বরূপ অগ্নিসংযোগ করা হয় দৈনিক নয়া দিগন্ত পত্রিকায়। পত্রিকাটি সার্কুলেশনের দিক থেকে দ্বিতীয় বা তৃতীয় স্থানে অবস্থান করছে। তবে সরকারি বিজ্ঞাপন না পাওয়ার কারণে বর্তমানে পত্রিকাটি আর্থিক সংকটের মধ্যে রয়েছে।
মহিপাল ধান্ডা
মহিপাল ধান্ডা একজন ভারতীয় রাজনীতিবিদ। তিনি ২০১৪ এবং ২০১৯ সালের হরিয়ানা বিধানসভা নির্বাচনে পানিপথ পল্লী আসন থেকে ভারতীয় জনতা পার্টির হয়ে হরিয়ানা বিধানসভায় নির্বাচিত হয়েছিলেন।
জাতিসংঘ জরুরি বাহিনী পদক
জাতিসংঘ জরুরি বাহিনী পদক ছিল জাতিসংঘের একটি পরিষেবা পদক। পদকটি জাতিসংঘ জরুরি বাহিনীতে ৭ নভেম্বর ১৯৫৬ থেকে ১৯ মে ১৯৬৭ সালের মধ্যে সেবা প্রদানের জন্য প্রদান করা হয়।
আকার
পদকটি অন্যান্য জাতিসংঘ পদকের মতোই দেখতে, অর্থাৎ একটি বৃত্তাকার ব্রোঞ্জ পদক ব্যাস। উল্টোদিকে জাতিসংঘের আনুষ্ঠানিক প্রতীক, অর্থাৎ উত্তর মেরু থেকে একটি বিশ্ব মানচিত্র ভিত্তিক চিত্রিত করা হয়েছে। প্রতীকের উপরে ইংরেজি ইউএনইএফ অক্ষরসমূহ রয়েছে। ধাতুতে লিখিত "ইন দ্য সার্ভিস অফ পিস" শব্দগুলি ছাড়া বিপরীত পার্শ্ব সরল।
একটি ৮ মিমি হালকা নীল রঙের কেন্দ্রীয় ডোরা সহ একটি বালুকা হলুদ ফিতা থেকে পদকটি নিলম্বিত করা হয়েছে। কেন্দ্রীয় ডোরার উভয় পাশে, প্রান্ত থেকে ৩ মিমি, একটি ১ মিমি গাঢ় নীল ডোরা ২ মিমি আলাদা ১ মিমি গাঢ় সবুজ ডোরা থেকে। ফিতার বালি হলুদ রঙ সিনাইকে প্রতিনিধিত্ব করে যখন প্রশস্ত কেন্দ্রীয় ডোরা জাতিসংঘের প্রতিনিধিত্ব করে। দুটি পাতলা ডোরার মধ্যে নীলটি সুয়েজ খালকে প্রতিনিধিত্ব করে এবং সবুজটি নীলনদ উপত্যকাকে প্রতিনিধিত্ব করে।
নই জিন্দেগি
নই জিন্দেগি একটি বলিউড চলচ্চিত্র। এটি ১৯৪৩ সালে মুক্তি পেয়ে প্রকাশিত হয়েছিল।
মুরাদ পাশা মসজিদ (দামেস্ক)
মুরাদ পাশা মসজিদ (جَامِع مُرَاد بَاشَا; Murat Paşa Camii) হলো উসমানীয় যুগের প্রথম দিকের একটি মসজিদ ও সমাধিসৌধ, যা সিরিয়ার দামেস্কের আল-মাঈদান কোয়ার্টারের সুওয়েকা সেক্টরে অবস্থিত। মুরাদ পাশার নামে এই মসজিদের নামকরণ করা হয়, যিনি ১৫৬৮ থেকে ১৫৬৯ সাল পর্যন্ত দামেস্কের উসমানীয় গভর্নর (ওয়ালি) হিসেবে দায়িত্ব পালন করেন। মসজিদটি ১৫৬৮ সালে নির্মিত হয়। এটি নকশবন্দি মসজিদ (جَامِع النَّقْشَبَنْدِي) নামেও পরিচিত।
স্থাপত্য
মসজিদটি আরব অঞ্চলে প্রচলিত স্থাপত্যশৈলীর পরিবর্তে, উসমানীয় স্থাপত্যশৈলীর আদলে নির্মিত। এটি দামেস্কের তেক্কিয়া মসজিদ ও দারভিশ পাশা মসজিদসহ অন্যান্য উসমানীয় যুগের মসজিদগুলোর সাথে সাদৃশ্যপূর্ণ। মসজিদের দেয়াল পর্যায়ক্রমে সাদা ও কালো পাথর ব্যবহার করে নির্মাণ করা হয়। এটি একটি বড় প্রাঙ্গণকে (শান) ঘিরে নির্মিত, যেখানে ওযুর জন্য ব্যবহৃত একটি বিস্তৃত ফোয়ারা রয়েছে। প্রাঙ্গণটি কয়েকটি গম্বুজযুক্ত ক্ষুদ্র কক্ষ (রিওয়াক) দিয়ে বেষ্টিত, যেগুলো মসজিদের শিক্ষার্থী ও পণ্ডিতদের শয়ন কক্ষ হিসেবে ব্যবহৃত হতো। কাঠামোর দেয়াল বিস্তৃত কাশানি টালি দিয়ে সজ্জিত। অভ্যন্তরীণ আয়তাকার প্রার্থনা কক্ষটির ছাদে সাধারণ উসমানীয় শৈলীতে তৈরি, সীসা দিয়ে আবৃত একটি গম্বুজ রয়েছে। এর ষড়ভুজ আকৃতির মিনারটি বৈশিষ্ট্যপূর্ণ। মসজিদটির এক কোণে সমাধিসৌধ অবস্থিত, যেখানে মুরাদ পাশাকে সমাধিস্থ করা হয়। মসজিদের প্রধান প্রবেশদ্বারে কুফিক শিলালিপি রয়েছে। এই শিলালিপিতে মসজিদের নির্মাণ তারিখ ও এর পৃষ্ঠপোষকের নাম উল্লেখ আছে।
১৪৫৬
১৪৫৬ গ্রেগরীয় বর্ষপঞ্জির একটি অধিবর্ষ।
ফারজানা ছবি
তিনি মূলত টেলিভিশনে অভিনয়ের জন্য সুপরিচিত হলেও চলচ্চিত্রেও অভিনয় করে থাকেন। তার অভিনীত প্রথম চলচ্চিত্র জয় নগরের জমিদার। এছাড়া তিনি ওটিটি প্ল্যাটফর্মে চরকির টান (২০২২) ও নিঃশ্বাস (২০২২) এবং বিঞ্জের ফ্রাইডে (২০২৩) ওয়েব চলচ্চিত্রে অভিনয় করেন।
কর্মজীবন
ফারজানা ছবি ১৯৯৮ সালে আবদুল্লাহ আল মামুনের চিঠি টিভি নাটকে ফেরদৌসী মজুমদারের সাথে অভিনয়ের মধ্য দিয়ে টেলিভিশনে আগমন করেন। তিনি ২০০৬ থেকে ২০০৭ সালে চ্যানেল আইয়ে প্রচারিত সালাহউদ্দিন লাভলুর ভবের হাট নাটকে নকশী চরিত্রে অভিনয় করেন।
ছবি ২০১২ সালে এটিএন বাংলার অস্তিত্বে অনুভব টিভি নাটকে অটিস্টিকের চরিত্রে অভিনয় করেন। ২০১৩ সালে তিনি মাতিয়া বানু শুকু পরিচালিত সীমানা পেরিয়ে নাটকে অভিনয়ের জন্য শ্রেষ্ঠ টিভি অভিনেত্রী বিভাগে মেরিল-প্রথম আলো সমালোচক পুরস্কার অর্জন করেন।
২০১৭ সালের ডিসেম্বর থেকে ঔপন্যা‌সিক ও নাট্যকার জাহানারা আহ‌মে‌দের উপন্যাস ল‌কেট অবলম্ব‌নে নি‌র্মিত বিটিভির একই নামের ধারাবা‌হিক না‌টকে সালমা নামের এক নিঃসন্তান মায়ের চ‌রি‌ত্রে অ‌ভিনয় করে‌ন। এই বছর ঈদুল ফিতরে অরণ্য আনোয়ার পরিচালিত গাজী টিভির রয়্যাল ডিসট্রিক্ট টিভি নাটকে অভিনয় করেন।
২০১৮ সালের নারী দিবসে প্রচারিত হয় তার অভিনীত টেলিভিশন চলচ্চিত্র কানি মা। এতে ২৫ থেকে ৮০ বছর বয়সী নারীর চরিত্রে অভিনয় করে প্রশংসিত হন। রিদম খান শাহিনের জগৎ সংসার টিভি নাটকে তিনি দীর্ঘ ১৯ বছর পর ফেরদৌসী মজুমদারের সাথে অভিনয় করেন। ২০১৯ সালে তিনি শহীদ মাহমুদ আবীর, আসিমা কামাল মৌনী, তানজির আহমেদ সানি, ফাহমিদা আলম লীনা, মোহাম্মদ সানির যৌথ পরিচালনায় নির্মিত স্বল্পদৈর্ঘ্য চলচ্চিত্র অপরাজিতা-য় নাম ভূমিকায় অভিনয় করেন। চলচ্চিত্রটি ঢাকায় ফিল্মস ফোর ফাউন্ডেশন আয়োজিত ফিল্ম ফেস্টিভ্যালে প্রদর্শিত হয়। ২০১৯ সালে থেকে তিনি দীপ্ত টিভির তারকাবহুল ধারাবাহিক নাটক বকুলপুর-এ আজিজুল হাকিম, সুজাতা, নাদিয়া আহমেদ, আনিসুর রহমান মিলন, শবনম ফারিয়া ও আ খ ম হাসানের সাথে অভিনয় করছেন।
২০২০ সালে মুক্তি পায় তার অভিনীত প্রথম পূর্ণদৈর্ঘ্য চলচ্চিত্র জয় নগরের জমিদার। এতে তাকে একজন জমিদারের বড় স্ত্রী চরিত্রে দেখা যায়। একই বছর তিনি আলমগীর সাগর এবং আতিকুর রহমান অপু পরিচালিত একটি শিশু এবং অগণিত পিতা টিভি নাটকে প্রধান চরিত্রে অভিনয় করেন। এছাড়া কোভিড-১৯ এর বৈশ্বিক মহামারীকালে ঘরে বসে অভিনয় করেন স্বল্পদৈর্ঘ্য চলচ্চিত্র এক চিলতে রোদ্দুর-এ। এতে তার সহশিল্পী ছিলেন তার পুত্র অনির্বাণ। এটি ২০২১ সালের আগস্টে ভারতের বিহারে অনুষ্ঠিত নাওয়াদা চলচ্চিত্র উৎসবে প্রদর্শনের পর প্রশংসিত হয় এবং স্বল্পদৈর্ঘ্য চলচ্চিত্র বিভাগে দ্বিতীয় পুরস্কার অর্জন করে।
২০২১ সালে তাকে বিটিভিতে ৭ই আগস্ট জাতীয় শোক দিবস উপলক্ষ্যে লাল দরজা, ১১ সেপ্টেম্বর নারী উদ্যোক্তার সংগ্রামের গল্প নিয়ে নির্মিত প্ল্যাটফর্ম, এবং ১৬ই ডিসেম্বর বিজয় দিবস উপলক্ষ্যে মুক্তিযুদ্ধভিত্তিক বিশেষ নাটক উত্তোলিত তর্জনী-এ দেখা যায়।
২০২২ সালে চরকিতে মুক্তি পায় তার অভিনীত ওয়েব চলচ্চিত্র টান। তিনি বিটিভির মধুবাগের মন্টু ভাই টিভি নাটকে প্রায় আট বছর পর ডলি জহুরের সাথে অভিনয় করেন। তিনি এই বছর ঈদুল আযহায় ওটিটি প্ল্যাটফর্ম বায়স্কোপে মুক্তিপ্রাপ্ত নূর ইমরান মিঠুর রচনা ও পরিচালনায় বঙ্গ প্রোডাকশন হাউজের হেলিকপ্টার চলচ্চিত্রে অভিনয় করেন। এই চলচ্চিত্রে তার পুত্র অনির্বাণও অভিনয় করেন। একই বছরে ১৫ই অক্টোবর বিটিভিতে প্রচারিত কমন মানুষ টিভি নাটকে তাকে তৃতীয় লিঙ্গের চরিত্রে দেখা যায়।
২০২৩ সালে তিনি ঢাকার কদমতলীতে ২০২১ সালের জুনে সংগঠিত ট্রিপল মার্ডারের ঘটনার ছায়া অবলম্বনে রায়হান রাফীর ওয়েব চলচ্চিত্র ফ্রাইডে-এ মা চরিত্রে অভিনয় করে প্রশংসিত হন।
ব্যক্তিগত জীবন
ছবি ২০১৪ সালের ১৭ই এপ্রিল ঢাকা কমার্স কলেজের সহকারী অধ্যাপক তন্ময় সরকারকে বিয়ে করেন। ৯ই মে তাদের বিবাহোত্তর সংবর্ধনা অনুষ্ঠিত হয়। কমার্স কলেজ থেকেই তাদের পরিচয় ও বন্ধুত্ব হয়। একই বছরের ২২শে সেপ্টেম্বর ঢাকার ইউনাইটেড হাসপাতালে তাদের প্রথম পুত্র সন্তান জন্মগ্রহণ করে। ২০১৬ সালে ১লা মে ইউনাইটেড হাসপাতালে তাদের দ্বিতীয় পুত্র সন্তান জন্মগ্রহণ করে।
হন্দর
হন্দর (প্রতীক: cwt) হলো ভর বা ওজন পরিমাপের একটি ব্রিটিশ ইম্পেরিয়াল ও মার্কিন কাস্টমারি একক। ইম্পেরিয়াল ও কাস্টমারি এককের মধ্যে এর মান পরিবর্তিত হয়। মার্কিন যুক্তরাষ্ট্রে "ছোট" ও "বড়" হন্দরের মাধ্যমে এই দুরকম মানের পার্থক্য করা হয়। অন্যদিকে, যুক্তরাজ্যে এই দুরকম মানকে যথাক্রমে "সেন্টাল" ও "ইম্পেরিয়াল হন্দর" বলে অভিহিত করা হয়।
ইতিহাস
ইতিহাস জুড়ে হন্দর এককটির একাধিক মান ছিল। প্রায় ১৩০০ খ্রিস্টাব্দে ইংল্যান্ডে বিভিন্ন মানের হন্দর (মধ্যযুগীয় লাতিন ভাষায় কেন্তুম (centum)) প্রচলিত ছিল। ওজন ও পরিমাপ আইন ১৮৩৫-এর দ্বারা ১১২ পাউন্ডের ইম্পেরিয়াল হন্দরকে আনুষ্ঠানিকভাবে প্রতিষ্ঠিত হয়েছিল।
রণবীর গাঙ্গওয়া
রণবীর গাঙ্গওয়া একজন ভারতীয় রাজনীতিবিদ। তিনি ২০১৪ এবং ২০১৯ সালের হরিয়ানা বিধানসভা নির্বাচনে নলওয়া আসন থেকে ভারতীয় জনতা পার্টির হয়ে হরিয়ানা বিধানসভায় নির্বাচিত হয়েছিলেন।
অস্টিনের বাদামি ধনেশ
অস্টিনের বাদামি ধনেশ (Anorrhinus austeni) হল একপ্রকারের ধনেশ প্রজাতির পাখি। এদেরকে প্রধানত উত্তর-পূর্ব ভারতের বিভিন্ন জঙ্গলে দেখতে পাওয়া যায়। এছাড়াও দক্ষিণ তিব্বত এবং দক্ষিণ ভিয়েতনাম এবং উত্তর থাইল্যান্ড প্রভৃতি দেশে দেখতে পাওয়া যায়। এদেরকে মাঝে মাঝে টিকেলের বাদামি ধনেশদের উপজাতি বলে ধরা হয়ে থাকে।
এরা একটি মাঝারি আকারের ধনেশ এবং এদের লেজের আগাতে বাদামি ও সাদা ছোপ থাকে। পুরুষদের সাদা গাল হয় এবং এদের ঠোঁট হয় ফ্যাকাশে ক্রীম রঙের, নিচের অংশ বাদামি রঙের হয়। মহিলাদের মাথা এবং গলার রঙ কালো হয়।
এরা প্রধানত বনে জঙ্গলে থাকতেই পছন্দ করে। তবে কোনো কোনো জায়গায় এরা নিম্নভূমিতে থাকতেও ভালোবাসে।
এরা প্রধানত ফল ও ছোটো ছোটো প্রাণীদের খেয়ে বেঁচে থাকে। এদের খাদ্যের মধ্যে পরে কেঁচো, বাদুড়, সরীসৃপ জাতীয় প্রাণী ইত্যাদি এবং ছোটো ছোটো পাখিও।
রাজশাহী কারিগরি ও জরীপ মহাবিদ্যালয়
রাজশাহী কারিগরি ও জরীপ মহাবিদ্যালয় বাংলাদেশের রাজশাহী শহরের প্রাণকেন্দ্র সাহেব বাজার সংলগ্ন সোনাদীঘির পশ্চিমে ১৮৯৮ সালে প্রতিষ্ঠিত হয়। শিক্ষা মন্ত্রনালয়ের অধীন কারিগরি শিক্ষা অধিদপ্তরের একটি শিক্ষাপ্রতিষ্ঠান।
ইতিহাস
রাজশাহী ইঞ্জিনিয়ারিং এন্ড সার্ভে ইনস্টিটিউট ১৮৯৮ সালে থেকে রাজশাহী নগরীর প্রাণকেন্দ্র সোনাদীঘি-রাজারহাতা এলাকায় নিজস্ব ভবনেই চালনো হতো এর কার্যক্রম। ১৯০২ সালে এক বছর মেয়াদী আমিনশীপ ও দুই বছর মেয়াদী সাব-ওয়ারসিয়ার কোর্স চালু হয়ে ১৯৮৫ সাল পযর্ন্ত চালু ছিল । ১৯৮৫ সালে ডিপ্লোমা-ইন-সিভিল-ইঞ্জিনিয়ারিং ও ডিপ্লোমা-ইন-ইঞ্জিনিয়ারিং(সার্ভেয়িং) চালু হয় । ২০০০-২০০১ শিক্ষাবর্ষ হতে শুধু চার বছর মেয়াদী ডিপ্লোমা-ইন-ইঞ্জিনিয়ারিং(সার্ভেয়িং) কোর্স বাংলাদেশ কারিগরি শিক্ষা বোর্ডের অধীনে পরিচালিত হচ্ছে।২০১৮ সালের এপ্রিল মাসে নগরীর কচুয়াতৈল এলাকায় এই ক্যাম্পাস প্রায় তিন একর জমির ওপর নির্মাণ করা হয়।
অবকাঠামো
চারতলা অ্যাকাডেমিক কাম প্রশাসনিক ভবন, ১০০ শয্যার চারতলা একটি ছাত্রাবাস, ৫০ শয্যার তিনতলা একটি ছাত্রীনিবাস এবং অধ্যক্ষ ও হোস্টেল সুপারের আলাদা আলাদা আবাসিক ভবন। এছাড়া তৈরি হয়েছে অভ্যন্তরীণ রাস্তা, প্রধান ফটক এবং সীমানা প্রাচীর। এই ক্যাম্পাস তৈরিতে ব্যয় হয়েছে ২৪ কোটি টাকা।
ইসলামি জ্যামিতিক কারুকাজ
ইসলামিক সাজসজ্জা বা অলঙ্করণ জীব-জন্তুর আকৃতিবিশিষ্ট ছবিকে নিরুৎসাহিত করে। তাই এই শিল্প গড়ে উঠেছে কতিপয় জ্যামিতিক আকৃতির সমন্বয়ে, যার বিকাশ ঘটে চলেছে শতাব্দীর পর শতাব্দী জুড়ে।
ইসলামি শিল্পকলায় এই জ্যামিতিক ডিজাইন প্রায়ই তৈরি হয় অনেকগুলো ত্রিভুজ আর চতুর্ভুজের সমন্বয়ে। এগুলো একেবারে পাশাপাশি কিংবা একটির উপর আরেকটি এভাবে সজ্জিত হয়ে জটিল প্যাটার্ন তৈরি করে। এগুলো দিয়ে পুরো প্যাটার্নটাই গড়ে উঠতে পারে, কিংবা ফুল-লতা-পাতা বা ক্যালিগ্রাফির জন্য একটি ফ্রেম গঠন করতে পারে কিংবা অন্য কোনো ডিজাইনের ব্যাকগ্রাউন্ড হিসেবে থাকতে পারে। প্যাটার্নগুলো ধীরে ধীরে পরিপক্কতা পায় আর নতুনত্ব আসতে থাকে যখন নবম শতকের সাধারণ (৫ কোণা) তারা আর ডায়মন্ড আকৃতির বদলে ৬ থেকে ১৩ কোণা তারার ব্যবহার শুরু হয় ১৩শ শতাব্দীতে এবং তা আরো পরিপূর্ণতা লাভ করে ষলো শতকে ১৪ থেকে ১৬ কোণা তারা ব্যবহারের মাধ্যমে।
ইসলামি শিল্পকলা আর স্থাপত্যে জ্যামিতিক কারুকার্য বার বার শুরে ফিরে এসেছে। যেমন কিলিম কার্পেট, পারস্যের গিরিথ, মরক্কো-র জেলিয টালি, মুক্বারনাস (অলঙ্কৃত প্রবেশপদ্বারের ছাদ), জালি (অলঙ্কৃত পাথুরে দেয়াল)। এছাড়াও সিরামিক, চামড়াজাত পণ্য, রঙীন কাঁচের বিন্যাস, কাঠ আর ধাতব জিনিসপত্রে একই ধরনের জ্যামিতিক কারুকার্যের দেখা মেলে।
বিশ শতকে পাশ্চাত্যে ইসলামি জ্যামিতিক কারুকার্যের প্রতি সবারই আগ্রহ বাড়ছে, বিশেষ করে কারিগর এবং শিল্পী শ্রেণীর। শিল্পী এম সি ইশার তাদের অন্যতম। আগ্রহ বাড়ছে গণিতবিদ এবং পদার্থবিদদের মাঝেও। ২০০৭ সালে পিটার জে লু এবং পল স্টেইনহার্ড দাবি করেন, ইসফাহানে অবস্থিত দার্ব-ই ইমাম-এর টালি অনেকটা পেনরোজ টালির মত।
উদেশ্য
কিথ ক্রিচলো এর মতো লেখক যুক্তি দেখান যে ইসলামিক নিদর্শনগুলি দর্শকদের কেবল সজ্জা না করে অন্তর্নিহিত বাস্তবতার বোঝার দিকে পরিচালিত করার জন্য তৈরি করা হয়েছিল, যা প্যাটার্নে আগ্রহী লেখকরা মাঝে মাঝে করে থাকে। ইসলামি সংস্কৃতিতে, নিদর্শনগুলি আধ্যাত্মিক ক্ষেত্রের সেতু, মন এবং আত্মাকে পবিত্র করার উপকরণ বলে মনে করা হয়। ডেভিড ওয়েড বলেছেন যে "স্থাপত্যশিল্প, সিরামিকস, টেক্সটাইল বা বইগুলিতে ইসলামের বেশিরভাগ শিল্পই হ'ল সাজসজ্জা - যা বলতে গেলে রূপান্তর। ওয়েড যুক্তি দিয়েছিলেন যে উদ্দেশ্যটি হল রূপান্তর করা, মসজিদগুলিকে "হালকা এবং প্যাটার্নে পরিণত করা", যখন "কোরানের সজ্জিত পৃষ্ঠাগুলি অসীমের  উন্মুক্ত জানালায় পরিণত হতে পারে।" এর বিপরীতে ডরিস বেরেনস-আবৌসিফ তার Beauty in Arabic Culture বইতে বলেছেন যে মধ্যযুগীয় ইউরোপ এবং ইসলামি বিশ্বের দার্শনিক চিন্তার মধ্যে একটি "প্রধান পার্থক্য" হ'ল, ভাল এবং সুন্দরদের ধারণাগুলি আরবী সংস্কৃতিতে পৃথক করা হয়েছে ।  তিনি যুক্তি দিয়েছিলেন যে, কবিতা বা ভিজ্যুয়াল আর্টের মধ্যে সৌন্দর্যটি "ধর্মীয় বা নৈতিক মানদণ্ডের প্রতিশ্রুতি ছাড়াই" নিজের স্বার্থেই উপভোগ করা হয়।
স্তন ইস্ত্রিকরণ
থাম্ব|নারকেলের খোসা স্তন ইস্ত্রিকরণ, যা স্তন চ্যাপ্টাকরণ, নামেও পরিচিত, একজন বয়ঃসন্ধিকালীন মেয়ের স্তন নিষ্পেষণ করে ও ম্যাসেজ করে, শক্ত বা উত্তপ্ত বস্তু ব্যবহার করে তাদের বিকাশ বন্ধ বা অদৃশ্য করার চেষ্টা করা। অনুশীলনটি সাধারণত শিকারের একজন ঘনিষ্ঠ মহিলা ব্যক্তি দ্বারা সঞ্চালিত হয়, যা ঐতিহ্যগতভাবে একজন মা, দাদী, খালা বা মহিলা অভিভাবক দ্বারা পরিপূর্ণ হয় যারা বলবে যে তিনি মেয়েটিকে যৌন হয়রানি এবং ধর্ষণ থেকে রক্ষা করার চেষ্টা করছেন, প্রাথমিক গর্ভধারণ রোধ করতে যা পারিবারিক নামকে কলঙ্কিত করবে, এইচআইভি/এইডস -এর মতো যৌন সংক্রমণের বিস্তার রোধ করবে, অথবা মেয়েকে বাল্যবিবাহে বাধ্য করার পরিবর্তে শিক্ষা গ্রহণের অনুমতি দেবে।
ইসলামি জ্যামিতিক কারুকাজ
প্যার্টান গঠন
অনেক ইসলামিক নকশা বর্গক্ষেত্র এবং বৃত্তের উপর নির্মিত হয়, সাধারণত পুনরাবৃত্তি, ওভারল্যাপ এবং জটিল এবং জটিল নিদর্শন গঠনের জন্য আন্তঃসংযোগ।
বহিঃসংযোগ
<references group="lower-alpha" />
বিমান বাংলাদেশ এয়ারলাইন্স
বিমান বাংলাদেশ এয়ারলাইন্স, যা সাধারণত বিমান নামে পরিচিত, বাংলাদেশের একমাত্র সরকারি এবং জাতীয় পতাকাবাহী বিমান পরিবহন সংস্থা। এটি প্রধানত ঢাকায় অবস্থিত শাহজালাল আন্তর্জাতিক বিমানবন্দর থেকে কার্যক্রম পরিচালনা করে। এছাড়াও চট্টগ্রামের শাহ আমানত আন্তর্জাতিক বিমানবন্দর এবং সিলেটের ওসমানী আন্তর্জাতিক বিমানবন্দর থেকেও এর কার্যক্রম পরিচালিত হয়। প্রতিষ্ঠানটি আন্তর্জাতিক রুটের পাশপাশি অভ্যন্তরীণ রুটেও যাত্রী এবং মালামাল পরিবহন করে। বিশ্বের প্রায় ৭০ টি দেশের সাথে বিমানের বিমান সেবা চুক্তি রয়েছে এবং বর্তমানে ১৬টি দেশে এর কার্যক্রম পরিচালনা করছে। বিমানের প্রধান কার্যালয়ের নাম বলাকা ভবন, যেটি ঢাকার উত্তরাঞ্চলে কুর্মিটোলায় অবস্থিত। বিমান বাংলাদেশের যাত্রীদের অধিকাংশই হজ্জযাত্রী, পর্যটক, অভিবাসী এবং প্রবাসী বাংলাদেশি এবং সহায়ক সংস্থাগুলির ক্রিয়াকলাপসমূহ বিমান পরিবহন সংস্থার কর্পোরেট ব্যবসায়ের একটি অবিচ্ছেদ্য অঙ্গ গঠন করে।  ব্যাপক সংখ্যক বিদেশী পর্যটক, দেশীয় পর্যটক এবং প্রবাসী বাংলাদেশি ভ্রমণকারীদের সেবা প্রদানের জন্য দেশের পরিবহন খাতে 8% বার্ষিক প্রবৃদ্ধির হারের অভিজ্ঞতা অর্জনকারী বাংলাদেশ বিমানের সাথে অন্যান্য বাংলাদেশি বেসরকারী বিমান সংস্থাগুলির প্রতিযোগিতামূলক সম্পর্ক বিদ্যমান।
১৯৭২ সালে প্রতিষ্ঠা হওয়ার পর বিমান বাংলাদেশ এয়ারলাইন্স ১৯৯৬ পর্যন্ত দেশে উড়োজাহাজ খাতের একক সংস্থা হিসেবে ব্যবসা চালায়। বিভিন্ন সময়ে উড়োজাহাজ বহর ও গন্তব্য বৃদ্ধির চেষ্টা অব্যাহত রাখলেও দুর্নীতি আর অদক্ষতার জন্য বিমান বার বার পিছিয়ে পড়ে। বাংলাদেশ বিমান তার সুসময়ে সর্বোচ্চ ২৯টি গন্তব্যে তাদের কার্যক্রম পরিচালনা করত যা পশ্চিমে নিউ ইয়র্ক শহর থেকে পূর্বে টোকিও পর্যন্ত বিস্তৃত ছিল। ২০০৭ সালের আগ পর্যন্ত বিমান পুরোপুরি একটি সরকার নিয়ন্ত্রিত সংস্থা ছিল যেটি সে বছরের জুলাই মাসের ২৯ তারিখ তত্ত্বাবধায়ক সরকারের আমলে পাবলিক লিমিটেড কোম্পানিতে রুপান্তরিত হয়। কোম্পানিতে রূপান্তরিত হওয়ার পর কর্মকর্তা-কর্মচারীর সংখ্যা কমিয়ে আনার পাশাপাশি এর উড়োজাহাজ বহর আধুনিকায়নের জন্য পদক্ষেপ নেয়া হয়। ২০০৮ সালে বিমান সংস্থাটি বোয়িং কোম্পানির সাথে দশটি বিকল্পের পাশাপাশি নতুন দশটি বিমানের জন্য চুক্তি করে। নতুন উড়োজাহাজ হাতে পাওয়ার পর বিমান তার গন্তব্যের সংখ্যা বৃদ্ধি এবং ফ্লাইট চলাকালীন ইন্টারনেট/ওয়াই-ফাই, মোবাইল যোগাযোগ এবং টেলিভিশন দেখার সুবিধার মতো যাত্রীসুবিধাদি উন্নত করেছে।
ইউরোপিয়ান এভিয়েশন সেফটি এজেন্সি নিরাপদ সংস্থা হিসেবে বিমান বাংলাদেশকে স্বীকৃতি দিয়েছে। এছাড়াও আইএটিএ-এর নিরাপত্তা নিরীক্ষায় উত্তীর্ণ হয়।   এরপর বিমান, এশিয়া এবং ইউরোপে তাদের পূর্ববর্তী কয়েকটি গন্তব্যে পুনরায় ফ্লাইট চালু করে। সাম্প্রতিক সময়ে বিমান বাংলাদেশ এয়ারলাইন্স তাদের নতুন পরিচালনা দলের অধীনে সময়োপযোগের পাশাপাশি অন-টাইম ফ্লাইটের কর্মক্ষমতায় উল্লেখযোগ্য উন্নতি করে।
ইতিহাস
রাষ্ট্রপতি অধ্যাদেশ নং ১২৬ অনুসারে ১৯৭২ সালের ৪ জানুয়ারি বিমান বাংলাদেশ এয়ারলাইন্স গঠিত হয়। এদিন বাংলাদেশ বিমানবাহিনী থেকে একটি ডিসি-৩ বিমান নিয়ে জাতির বাহন হিসেবে বাংলাদেশ বিমান যাত্রা শুরু করে। সাবেক পাকিস্তান ইন্টারন্যাশনাল এয়ারলাইন্সের ২৫০০ কর্মচারী ও কিছুসংখ্যক কর্মকর্তা এবং ১০ জন বোয়িং ৭০৭ কমান্ডার ও ৭ জন অন্যান্য পাইলটের সমন্বয়ে প্রতিষ্ঠানটি গঠিত হয়। বাংলাদেশের স্বাধীনতার পরে ১৯৭১ সালের ৩১ ডিসেম্বর তৎকালীন সরকারের কাছে সংস্থাটি একটি প্রস্তাব জানায়। প্রাথমিকভাবে এর নাম ছিল এয়ার বাংলাদেশ ইন্টারন্যাশনাল।
১৯৭২ সালের ৪ ফেব্রুয়ারি আভ্যন্তরীণ সেবার মাধ্যমে যাত্রা শুরু করে বিমান। ভারত থেকে নিয়ে আসা ম্যাকডনেল ডগলাস ডিসি-৩ ছিল প্রথম সংযোজন, যেটি ঢাকার সাথে চট্টগ্রাম, যশোর এবং সিলেটের যোগাযোগ স্থাপন করেছিল। এই ডিসি-৩ বিমানটি ১০ ফেব্রুয়ারি ১৯৭২ সালে পরীক্ষামূলক উড্ডয়নের সময় দুর্ঘটনার পরে। এই দুর্ঘটনার পর ভারত সরকার বাংলাদেশকে আরও দুই ফকার এফ২৭ উপহার দেয়। অল্প সময়ের ব্যাবধানে বাংলাদেশ বিমানের ক্ষমতা বৃদ্ধির জন্য বিশ্ব চার্চ কাউন্সিলের কাছ থেকে লোন নিয়ে ডগলাস ডিসি-৬ সংযোযন করা হয়। পরবরতিতে ডগলাস ডিসি-৬ এর পরিবর্তে ডগলাস ডিসি-৬বি নিয়ে আসা হয়, যা ট্রল-এয়ারের কাছ থেকে লিজ নেওয়া হয়েছিল, যেটি ঢাকা-কলকাতা রুটে চলাচল করত। ১৯৭২ সালের ৪ মার্চ বিমান বাংলাদেশ, ব্রিটিশ কালেডোনিয়ানের থেকে পাওয়া একটি বোয়িং ৭০৭ চার্টার্ড প্লেন নিয়ে ঢাকা-লন্ডন রুটে প্রথম সাপ্তাহিক আন্তর্জাতিক ফ্লাইট পরিচালনা শুরু করে। ঢাকা-কোলকাতা রুটে নিয়মিত সেবা প্রদানের জন্য ১৯৭২ সালের ৩ মার্চ ভারত থেকে একটি ফকার এফ-২৭ আনা হয়। ওই বছর বিমান প্রায় ১,০৭৮ টি ফ্লাইটে ৩,৮০,০০০ জন যাত্রী পরিবহন করে  এবং সে বছরের সেপ্টেম্বরে নতুন ৩টি ফকার এফ-২৭ যোগ করে।
থাম্ব|১৯৭৪ সালে [[দমদম বিমানবন্দর|দমদম বিমানবন্দরে বিমানের ফকার এফ২৭ ফ্রেন্ডশিপ]]
১৯৭৩ সালে ঢাকা-কোলকাতা রুটে নিয়মিত ২টি ফ্লাইট পরিচালনা করার জন্য আরও ৪টি ফকার এফ-২৭ আনা হয়। একই সময় একটি বোয়িং ৭০৭ সংযুক্ত হলে বিমান ঢাকা-লন্ডন সপ্তাহে ২টি ফ্লাইট চালু করে। সে বছরেই বিমান চট্টগ্রাম-কলকাতা রুটে সেবা প্রদান শুরু করে।  ১৯৭৪ সালের ফেব্রুয়ারি, কাঠমান্ডু, নভেম্বরে ব্যাংকক এবং ডিসেম্বরে দুবাই রুটে  বিমানের পরিসেবা চালু হয়।  ১৯৭৬ বিমান তাদের দুইটি ফকার এফ-২৭ বিক্রি করে একটি বোয়িং ক্রয় করে আবুধাবি, করাচি ও বম্বে (বর্তমান মুম্বই) রুটে সেবা চালু করে।  ১৯৭৭ সালের ফেব্রুয়ারিতে আরও একটি বোয়িং কিনে সিঙ্গাপুরে বিমানের পরিসেবা বিস্তৃত করা হয়। পরের বছর বিমান তার ৪র্থ বোয়িং ক্রয়ের মাধ্যমে জেদ্দা, দোহা ও আমস্টারডাম রুটে বিমান সেবা চালু করে।  সে বছরেই বিমান পাবলিক সেক্টোর কোম্পানিতে রুপান্তরিত হয় এবং পরিচালনা পর্ষদ দ্বারা পরিচালিত হয়।  ১৯৭৭-৭৮ অর্থ বছরে বিমান ব্রেক ইভেন পয়েন্ট স্পর্শ করে এবং পরের বছর লাভের মুখ দেখে।  ১৯৭৯ সালে কুয়ালালামপুর, এথেন্স, মাসকট ও ত্রিপলির রুট চালু করে বিমান।
থাম্ব|বাম|১৯৮১ সালে [[হিথ্রো বিমানবন্দর|লন্ডন হিথ্রো বিমানবন্দরে বিমানের বোয়িং ৭০৭-৩২০সি]]
১৯৮০ সালে বিমানের ইয়াং, টোকিও এবং ধাবাওং রুট চালু হয়। বিমান ১৯৮১ সালে তাদের প্রথম ৮৫-সিটার ফকার এফ২৮-৪০০০ ক্রয় করে। একটি বোয়িং ৭০৭-৩২০সি ১৯৮১ সালে ঢাকা টু হিথ্রো রুটে সংযোজন করা হয়। ১৯৮৩ সালে আরও ৩টি ডগলাস ডিসি-১০ সংযুক্ত হয় এবং বিমান সংস্থাটি তাদের বোয়িং ৭০৭-এর দশকে প্রবেশ করে।  এছাড়াও বিমান ১৯৮৩ সালে বাগদাদ, ১৯৮৪ সালে প্যারিস এবং ১৯৮৬ সালে বাহরাইনে তাদের সেবা শুরু করে।  ৫ অগাস্ট ১৯৮৪ তে বিমানের ইতিহাসে সবচেয়ে খারাপ দূর্ঘটনা ঘটে, একটি ফকার বিমান চট্টগ্রাম থেকে কলকাতা যাওয়ার পথে দূর্ঘটনায় পরে, যাতে প্রায় ৪৯ জন যাত্রী মারা যায়।
নব্বইয়ের দশকের মাঝামাঝি, লম্ভা দূরত্বর ফ্লাইট পরিচালনার জন্য ১৯৯৬ সালে বিমান দুইটি দূরপাল্লার এয়ারবাস এ৩১০ ক্রয় করে। ২০০০ সালে সিঙ্গাপুর এয়ারলাইন্স আর এয়ার জ্যামাইকা থেকে ভাড়ায় আনা দুইটি এয়ারবাস এ৩১০ সংযোজন করা হয়। এছাড়া ২০০৩ সালে আরও একটি ভাড়ায় আনা এয়ারবাস এ৩১০ বহরে যুক্ত হয়। ২০০৫-২০০৬ অর্থবছরে বিমান ১১,৫০,০০০ জন যাত্রী পরিবহন করে, যা বিগত দশকের তুলনায় দুইগুন আর ৭০ ভাগ বেশি। প্রাইভেট সার্ভিস চালু হলে বিমান ৩৫ ভাগ বাজার হারায় এবং গড়ে বছরে ১,৬২,০০০ জন অভ্যন্তরীণ যাত্রী পরিবহন করে। একই সময় বিমান ইতিহাসে সর্ববৃহৎ লোকসানের মুখ দেখে, যার পরিমাণ প্রায় ৮ কোটি ৩০ লক্ষ টাকা। পরের বছর লোকসান হয় প্রায় ৬ কোটি ৯০ লক্ষ টাকা। সে সময় বিমান তার জ্বালানী সরবরাহকারী, বাংলাদেশ পেট্রলিয়াম করপোরেশনকে এক মিলিয়ন ডলারের তেলের বিলও পরিশোধ করতে পারেনি। ২০০৭ সালে ম্যাকডনেল ডগলাস ডিসি ১০-৩০ ঢাকা থেকে কুয়ালালামপুর বিমানবন্দরে অবতরন করে।
পরিচালনা পর্ষদ
বিমান পরিচালনা পর্ষদে চেয়ারম্যান হিসেবে দায়িত্ব পালন করছেন জননিরাপত্তা বিভাগের সাবেক সিনিয়র সচিব মোস্তাফা কামাল উদ্দীন। এর পূর্বে ২০২৩ সালের জানুয়ারি পর্যন্ত চেয়ারম্যান পদে দায়িত্ব পালন করেছেন প্রধানমন্ত্রীর কার্যালয়ের সাবেক সিনিয়র সচিব সাজ্জাদুল হাসান। বিমানের বর্তমান ব্যবস্থাপনা পরিচালক এবং প্রধান নির্বাহী কর্মকর্তা সরকারের অতিরিক্ত সচিব শফিউল আজিম। এর পূর্বে বিমানের ইতিহাসে প্রথম বিদেশী নাগরিক  কেভিন জন স্টিল, ২০১৩ থেকে ২০১৪ সাল পর্যন্ত ব্যবস্থাপনা পরিচালক এবং প্রধান নির্বাহী কর্মকর্তা হিসাবে দ্বায়িত্ব পালন করেছেন।  প্রতিযোগিতামূলক বাছাই প্রক্রিয়া শেষে দেশি-বিদেশি ৪২ জন প্রার্থীর একটি পুল থেকে তাকে বেছে নেওয়া হয়েছিল। স্টিল ছিলেন একজন ব্রিটিশ নাগরিক, যিনি ব্রিটিশ এয়ারওয়েজ এবং বিশ্বের অন্যান্য এয়ারলাইন্সে পরিচালনা ও প্রশাসনিক পদে কাজ করার বহু বছরের অভিজ্ঞতা অর্জন করেছিলেন।  বিমানে যোগদানের পর একটি সংবাদ সম্মেলনে স্টিল বিমানকে একুশ শতকের আধুনিক ও লাভজনক প্রতিষ্ঠানে পরিণত করার প্রতিজ্ঞা ব্যাক্ত করেছিলেন। যদিও নিয়োগ পাওয়ার পর থেকে প্রায় এক বছর অতিবাহিত হওয়ার পর বিভিন্ন মাধ্যমে তার সাফল্য নিয়ে যথেষ্ট মতবিরোধ সৃষ্টি হয়েছিল। স্টিল স্বাস্থ্য সংক্রান্ত সমস্যার কথা উল্লেখ করে  সালে বিমানের দ্বায়িত্বপদ থেকে পদত্যাগ করেন। April 19, 2014 স্টিলে বিমানের কর্মস্থল ত্যাগ করেছিলেন।  সালে কাইল হেইউড বিমানের ব্যবস্থাপনা পরিচালক এবং প্রধান নির্বাহী কর্মকর্তার পদ গ্রহণ করেন। একজন ব্রিটিশ নাগরিক হেইউড ছিলেন কেভিন স্টিলের পরে এয়ারলাইন্সের পদে অধিষ্ঠিত দ্বিতীয় বিদেশী নাগরিক।
এছাড়াও বিমানের পরিচালনা পর্ষদের পরিচালক হিসেবে যাদের নিযুক্ত করা হয়েছিল, অর্থ মন্ত্রণালয়ের অর্থ বিভাগের মূখ্য সচিব, প্রধানমন্ত্রীর কার্যালয়ের মূখ্য সচিব, বেসামরিক বিমান পরিবহন ও পর্যটন মন্ত্রণালয়ের সচিব, জাতীয় রাজস্ব বোর্ডের চেয়ারম্যান মোশাররফ হোসেন ভূঁইয়া, বাংলাদেশ বিমানবাহিনীর সহকারী প্রধান (অপারেশন অ্যান্ড ট্রেনিং), বাংলাদেশ সেনাবাহিনীর ইঞ্জিনিয়ার ইন চিফ, বেসামরিক বিমান চলাচল কর্তৃপক্ষের চেয়ারম্যান, পররাষ্ট্র মন্ত্রণালয়ের সচিব রিয়ার অ্যাডমিরাল (অব.) এম খুরশিদ আলম, বিজিএমইএ সভাপতি মো. সিদ্দিকুর রহমান, সুপ্রিম কোর্টের আইনজীবী ব্যারিস্টার তানজিবুল আলম, ইমার্জিং রিসোর্সেস লিমিটেডের ব্যবস্থাপনা পরিচালক নুর ই খোদা আব্দুল মবিন ও বিমান বাংলাদেশ এয়ারলাইন্সের ব্যবস্থাপনা পরিচালক ও সিইও (পদাধিকারবলে)।
মালিকানা
বিমান বাংলাদেশ এয়ারলাইন্সের সূচনালগ্ন থেকেই এর মালিকানা ছিল বাংলাদেশ সরকারের আওতাধীন। ১৯৭৭ সালে বিমানকে একটি পাবলিক সেক্টর করপোরেশনে পরিনত করা হয় যা সরকার কর্তৃক নিযুক্ত পরিচালিত পরিচালনা পর্ষদের নেতৃত্বে বিমানের সীমাবদ্ধ স্বায়ত্তশাসনের পক্ষে ছিল এবং বিমানের পরিচালক ও কর্মকর্তাদের কিছুটা স্বাধীনতা প্রদান করেছিল।  ১৯৮৭ সাল বিমানের পরিশোধিত মূলধন আরও দুই হাজার কোটি টাকা বৃদ্ধি করা হয়। এবং সর্বশেষে ২০০৭ সালে যখন বিমানকে পাবলিক লিমিটেড কোম্পানিতে পরিনত করা হয় তখন এটি বাংলাদেশের সর্ববৃহৎ পাবলিক লিমিটেড কোম্পানিতে পরিনত হয়।
১৯৮০-এর দশক
আশির দশকের শুরুর দিকে বাংলাদেশের তৎকালীন রাষ্ট্রপতি হুসেইন মুহাম্মদ এরশাদ বিমানের সভাপতি হিসেবে দায়িত্ব পালন করেন। শুরুর দিকে কিছু উন্নয়ন ও সম্প্রসারণ ঘটলেও অদক্ষ্য ব্যবস্থাপনা ও দূর্নিতীর কারণে ধীরে ধীরে বিমানের লাভ কমতে শুরু করে। তৎকালীন দূর্নিতীগুলোর মধ্যে ছিল লোক দেখানো জিনিসপত্র ক্রয়, ভুয়া মেরামত বিল, রাজনৈতিক কারণে অলাভজনক রুটে বিমান চালনা ইত্যাদি।
১৯৯০-এর দশক
বেসামরিক বিমান পরিবহন ও পর্যটন মন্ত্রণালয় থেকে প্রাপ্ত তথ্য থেকে জানা যায় যে ১৯৯২-৯৩ অর্থবছরে বিমান বাংলাদেশের কাছে সরকারের বকেয়া কর ছিল প্রায় ২ কোটি ২০ লাক্ষ টাকা। পূর্বে ১৯৯৬ সালের একটি গবেষণায় দেখা যায় যে শুধুমাত্র দাফতরিক কার্যক্রম পরিচালনার জন্য বিমানে ৫,২৫৩ জন কর্মকর্তা ছিল যেখানে সিঙ্গাপুর এয়ারলাইন্স প্রায় সমান সংখ্যক দাফতরিক কর্মকর্তা-কর্মচারীর সমন্বয়ে বিমান বাংলাদেশের চেয়ে দশগুন বেশি বিমান পরিচালনা করতে সক্ষম ছিল। এই গবেষণাই প্রমাণ করেছিল যে তৎকালীন বিমান মূলধন স্বল্পতায় ভূগছিল এবং রাজনৈতিক উদ্দেশ্য হাসিলের জন্য ব্যবহৃত হচ্ছিল। ১৯৯৯ সালে, বিমান বাংলাদেশের উপর পরিচালিত এক নিরীক্ষা থেকে জানা যায় যে বিমানের টিকিট বিক্রয় প্রতিনিধিদের (সেলস এজেন্ট) কাছে প্রায় ২২ লক্ষ টাকা রকেয়া আছে যা বিমানেরই কর্মকর্তা-কর্মচারীদের যোগসাজসে সম্ভব হয়েছিল। উপরন্তু এই টিকিট বিক্রয় প্রতিনিধিদেরকে অতিরিক্ত ২৪ লক্ষ টাকা কমিশন হিসেবে অগ্রিম দেওয়া হয়েছিল যা বিমান বাংলাদেশের নিয়ম বহির্ভূত। ২০০৭ সালে বাংলাদেশের তত্ত্বাবধায়ক সরকার দূর্নিতী প্রতিরোধের অংশ হিসেবে বেশ কয়েকটি দূর্নিতীর অভিযোগে সাবেক প্রধানমন্ত্রী খালেদা জিয়ার ভাই বাংলাদেশ বিমানের সাবেক ফ্লাইট ইঞ্জিনিয়ার শামীম ইস্কান্দারকে গ্রেফতার করে। শামীম ইস্কান্দারের গ্রেফতারের আগে তার সহযোগী আরও প্রায় পয়ত্রিশ জন কর্মকর্তাকে বাধ্যতামূলক অবসর দেওয়া হয়।